tartuNLP/wikipedia-smugri-20251201 huggingface dataset:
Nynäshamn

Nynäshamn on Rootsis Södermanlandi maakonnas Stockholmi läänis. Nynäshamni valla keskus asub pealinnast Stockholmist umbes 60 km kaugusel lõunas. Linna teenindavad Nynäshamni raudteejaam ning Gröndalsvikeni ja Nynäsgårdi raudteepeatused.
1912. aasta suveolümpiamängude purjeregatt toimus linna lähistel Läänemerel. Tänapäeval on sealse sadama terminalidest parvlaevaühendus nii Visby kui ka Ventspilsiga, Gdański ja Rostockiga.
Linnas on sündinud jäähokimängija Kent Nilsson ja laulja Meja.
Täby

Täby on asula Rootsis Upplandi maakonnas Stockholmi läänis Täby vallas. 
Täby asum Enebyberg jääb Danderydi valda ja väike osa asulast jääb ka Sollentuna valda. Asula elanike arv on 61 272 (seisuga 31.12.2010).
Täby on Täby valla keskus.
Matriits

Matriits ehk "maater", sõna kasutatakse eesti keeleruumis stantsimisel tarvitatava vajutusvormi või ladumismasinas tarvitatava valuvormi või valmis trükilaolt pappmassisse pressitud jäljendi, millesse valatakse sula trükitina stereotüübi saamiseks, tähenduses (Võõrsõnade leksikon, 1981:403).
Sõna "matriits" on ilmselt tuletis sõna "Matrix" ('maatriks') saksakeelsest mitmusevormist "Matrizes", "Matrizen".
As (muusika)

As (tähtnimetus) ehk la-bemoll (silpnimetus) on noodinimed. As on saadud a noodi altereerimisel pooltooni võrra alla (madaldamisel).
Ases

Ases (tähtnimetus), ka asas ehk la-dublbemoll (silpnimetus) on noodinimi. Ases on saadud a noodi altereerimisel tervetooni võrra alla (madaldamisel).
Fantoom (film 1996)

"Fantoom" (originaalpealkirjaga "The Phantom") on 1996. aasta Austraalia/USA mängufilm.
Süžee.
Film põhineb Lee Falki samanimelisel koomiksisarjal.
Siklased

 
Siklased ("Cerambycidae") on putukate sugukond mardikaliste seltsist. Üldnimetusena nimetatakse selle sugukonna esindajat sikuks.
Siklased torkavad silma eredate värvidega (kuid on ka tumedavärvilisi liike) ning pikkade tundlatega, mis on sageli kehast tunduvalt pikemad. Võrreldes jooksiklastega on siklased kohmakamad, kuna nende jalad on suuremad. Valmikud toituvad õietolmust, puumahlast või ei toitu üldse. Siklaste vastsed on sageli seotud seentega. Seeneniidistik tungib puidu sisemusse ning lagundab seda. Siklaste vastseid nimetatakse tõukudeks. Nad on valkja või kollaka kehaga, lapikud või silindrilised, hästi arenenud eesrindmikuga, millesse pea on osaliselt sissetõmmatud. Vastsete jalad on nõrgalt arenenud – nad roomavad kesk- ja tagarindmiku mõhnade abil. Nende vastsed arenevad surnud või elavate puude puidus ja koore all. Mõnede siklasevastsete seedemahlas leidub fermenti tsellulaasi, millega nad suudavad muuta puidu ühe püsivaima koostisosa tselluloosi suhkruteks. Loomariigis on tsellulaasi esinemine väga haruldane. Energiavaese toidu tõttu on paljude siklaste areng aeglane. On teada juhtumeid, kus nende vastsed arenesid kuivas puidus kuni 45 aastat. 
Talvituvad enamasti tõugud. Vastsete arenemine vältab sageli mitu aastat. 
Eestis on puidus elavaid siklasi leitud umbes 103 liiki. Neist suurima kehapikkusega (kuni 4,5 sentimeetrit) on üliharuldane nahksikk. Vanades puitehitistes, eriti mereäärsetel aladel, elab majasikk. Õiesikkude valmikud on niidutaimede õitel tavalised. Metsades on tavalised haavasikk, kuusesikk jt. Väga pikkade tundlatega on harilik käätsusikk. Kui mõni suurem siklane ettevaatlikult näppude vahele võtta, siis hakkab ta kohe rindmikku tagatiibade vastu hõõruma ja tekitab omapärast kääksuvat häält. Seetõttu ongi ta nimeks saanud käätsusikk.
H

H (h) on eesti tähestiku ja ladina tähestiku ning paljude teiste ladina kirja kasutavate keelte tähestike täht.
Ladina tähestiku täht H on tulnud kreeka tähestiku tähest eetast.
B (muusika)

B (tähtnimetus) ehk si-bemoll (silpnimetus) on noodinimed. B on saadud h-noodi altereerimisel pooltooni võrra alla (madaldamisel) kromaatilises helireas. 
Ingliskeelsetes nootides ja džässmuusikas kirjutatakse B♭.
B on B-duuri ja b-molli alusheli. 
Ajalugu.
Algselt tähistas B teist heli A-st algavas helireas (praegu H). 10. sajandil hakati eristama kõrget "kõva" b-d ("B durum") ehk nurgeline b ("b quadratum"), mis vastab h-le, ja "pehmet" b-d ("B molle") ehk ümarat b-d ("b rotundum"). Nende tähistustes oli b paun vastavalt ruudukujuline ja kaarjas. Neist tähistustest pärinevad sõnad "duur" ja "moll" ning noodikirja märgid ♭ ja ♮.
Tähtede sarnasuse tõttu hakati nurgelist b-d 16. sajandist Saksamaal ja Põhjamaades (kuid mitte romaani ja ingliskeelsetes maades) nimetama h-ks, kuid pooltooni võrra madaldatud heli kohta säilis tähis b. Inglise keeles vastab seetõttu h-le b ja b-le "b flat".
C (muusika)

C (tähtnimetus) ehk do (silpnimetus) on noodinimed.
H (muusika)

H (tähtnimetus) ehk si (silpnimetus) on noodinimed.
Ceses

Ceses (tähtnimetus) ehk do-dublbemoll (silpnimetus) on noodinimed. Ceses on saadud c-noodi altereerimisel tervetooni võrra alla (madaldamisel).
Cisis

Cisis (tähtnimetus) ehk do-dubldiees (silpnimetus) on noodinimed. Cisis on saadud c-noodi altereerimisel tervetooni võrra üles (kõrgendamisel).
Ces

Ces (tähtnimetus) ehk do-bemoll (silpnimetus) on noodinimi. Ces on saadud C-noodi altereerimisel (madaldamisel) pooltooni võrra.
Cis

Cis (tähtnimetus) ehk do-diees (silpnimetus) on noodinimed. Cis on saadud c-noodi altereerimisel pooltooni võrra üles (kõrgendamisel).
Fantoom (koomiks)

"Fantoom" (originaalpealkirjaga "The Phantom") on Lee Falki loodud koomiksisari, mis ilmus esmakordselt 1936. aastal.
Koomiksi põhjal on tehtud 15-osaline sari "The Phantom" (1943) ja film "Fantoom" (1996).
D (muusika)

D (tähtnimetus) ehk re (silpnimetus) on noodinimed.
Des

Des (tähtnimetus) ehk re-bemoll (silpnimetus) on noodinimi. Des on saadud d noodi altereerimisel pooltooni võrra alla (madaldamisel).
E (muusika)

E (tähtnimetus) ehk mi (silpnimetus) on noodinimed.
Es

ES, Es või es on mitme tähendusega lühend või tähis. 
ES on:
Es on:
es on:
G (muusika)

 
G (tähtnimetus) ehk sol (silpnimetus) on noodinimed.
F (muusika)

F (tähtnimetus) ehk fa (silpnimetus) on noodinimed.
Tiia-Ester Loitme

Tiia-Ester Loitme (sündinud 19. detsembril 1933) on eesti koorijuht ja pedagoog.
Tiia-Ester Loitme alustas muusikaõpinguid Tallinna Riikliku Konservatooriumi juurde kuulunud muusikakoolis, kus õppis aastatel 1944–1949 Erika Franzi juhendamisel klaverit. 1949. aastal katkestas õpingud küüditamine Venemaale Krasnojarski kraisse. 1956 naasis Loitme Eestisse. 1965. aastal lõpetas ta Tallinna Riikliku Konservatooriumi Gustav Ernesaksa dirigeerimisklassis.
Aastal 1970 alustas Tiia-Ester Loitme Heino Kaljuste kõrval tööd tütarlastekoori Ellerhein dirigendina. Töötas selle kõrvalt Tallinna 7. Keskkooli muusikaõpetajana ja juhatas kooli koori.
Aastatel 1975–1981 töötas Tiia-Ester Loitme õppejõuna Tallinna Riiklikus Konservatooriumis, 1980. aastal stažeeris Moskva Riiklikus Konservatooriumis V. Sokolovi dirigeerimisklassis. 
Alates 1987. aastast töötas Tiia-Ester Loitme taas Tallinna Inglise Kolledžis muusikaõpetajana. 
Aastatel 1989–2012 oli ta Ellerheina peadirigent. 2017. aastal nimetati koori audirigendiks. Tiia-Ester Loitme juhtimisel on Ellerhein võitnud mitu rahvusvahelist konkurssi.
Tiia-Ester Loitme on olnud Eesti üld- ja koolinoorte laulupidudel laste- ja naiskooride juht ja üldjuht. Koos Heino Kaljustega on ta koostanud keskkooli muusikaõpikuid.
Fès

Fès on linn Marokos, Fès-Meknèsi piirkonna keskus, elanike arvult riigi kolmas linn.
Linna asutas 789. aastal Idris I oma riigi uue pealinnana.
Fès on korduvalt olnud Maroko pealinn, viimati 1912. aastani.
Fèsi al-Qarawiyyini ülikool on asutatud 859. aastal. Seda peetakse maailma vanimaks.
Fèsi vanalinn kuulub UNESCO maailmapärandi nimistusse (aastast 1981).
Linna nimest tuleb peakatte fess nimetus.
Rahvaste Ühenduse mängud

Briti Rahvaste Ühenduse mängud (inglise keeles "Commonwealth Games") on iga nelja aasta järel korraldatav spordi suurvõistlus Rahvaste Ühendusse kuuluvate riikide sportlastele. Esimesed võistlused korraldati Briti impeeriumi mängude nime all 1930. aastal.
Briti Ühenduse mängudel on paljudele olümpiaaladele lisaks sellised alad, mis on nendes riikides soositud, nagu näiteks ragbi ja "netball". Mängud on selle liikmesmaade sportlastele väga tähtis sündmus ning selle tähtsust teistes maades tihti ei mõisteta. Osavõtjate arvu poolest on need mängud suuruselt maailma teine spordiüritus suveolümpiamängude järel.
Briti Ühenduse mängudel võistlevad Ühendkuningriigi maad Inglismaa, Šotimaa, Wales ja Põhja-Iirimaa iseseisvate võistkondadega. Lisaks on oma võistkond ka Briti krooni sõltkondadel nagu Jersey ja Mani saarel. Kõikidel mängudel on osalenud vaid kuus maad: Austraalia, Inglismaa, Kanada, Šotimaa, Uus-Meremaa ja Wales.
Indiana Jones ja hukatuse tempel

"Indiana Jones ja hukatuse tempel" (originaalpealkirjaga "Indiana Jones and the Temple of Doom") on 1984. aasta USA mängufilm.
Indiana Jones ja Kristallpealuu kuningriik

"Indiana Jones ja Kristallpealuu kuningriik" (ka "Indiana Jones ja Kristallkolba kuningriik"; originaalpealkirjaga "Indiana Jones and the Kingdom of the Crystal Skull") on 2008. aastal linastunud Ameerika Ühendriikide seiklusfilm, mille lavastas Steven Spielberg.
Katkevus

Katkevus võib olla:
Katkevus võib tähendada ka:
Turjekeldri juga

Turjekeldri juga (ka: "Turje kelder, Turjekelder") asub Harju maakonnas Kuusalu vallas, Kuusalu–Leesi maantee lähedal. 
Turje kelder on ühtlasi Lahemaa neljas juga: vesi langeb nelja meetri kõrguselt pakerordi lademe liivakivikaldast. Joa teeb erandlikuks see, et ta on üks vähestest liivakivilt laskuvatest Eesti jugadest; valdavalt langevad Eesti joad paeastangult.
Juga toitub Tsitre klindisaare platoolt alguse saavast Turje ojast. Joa kõrgus on ligi 5 meetrit. Kõrgeimast astangust jõe vastuvoolu suunas asub veel väiksemaid – 0,2–0,5 m – astanguid. 
Joa all asub Turjekeldri koobas, millega on seotud palju legende. Koopa on moodustanud sealt väljanõrguv põhjavesi (Turjekeldri allikas). Koobas on nime saanud üleval klindil asuva Turje pere järgi.
Modaalne helirida

Modaalne helirida (varem "modaalne laad") on helilaadi struktuurist lähtuv helirida.
Vasaristi joastik

Vasaristi joastik asub Harju maakonnas Kuusalu vallas. See asub Lahemaa rahvuspargi territooriumil.
Joastik toitub Vasaristi ojast. Joastik koosneb kolmest astangust, mille kõrgused vooluvee suunas on 0,5 m, 1,5 m ja 1,6 m. Peale nende kolme on Vasaristi ojal veel mitmeid väiksemaid astanguid, mille kõrgus ei ulatu üle 0,5 m. Kuivematel perioodidel kannatab joastik veevaesuse all.
Tonaalne helirida

Tonaalne helirida ehk keskendatud helirida on üht helikõrgust (toonikat) või helikõrguste kogumit (tugisüsteemi, näiteks toonika kolmkõla) eriliselt esile tõstev, rõhutav helirida.
Tonaalses helireas ei ole kõik astmed ühesuguse kõlaiseloomuga. Ühed mõjuvad lõpetavalt, jätavad mulje rahunemisest, olles teiste hulgas tugihelideks. Need on helirea püsivad astmed. Ülejäänud astmed väljendavad lõpetamatust, vajadust edasiliikumiseks, omades tunglevust lähimasse püsivasse astmesse. Need on püsimatud ehk kulgevad astmed.
Püsimatud astmed kulgevad:
Erilise aktiivsuse omab VII astme tunglevus toonikasse. Ka tugihelid pole oma püsivuselt üheväärsed. Absoluutselt püsiv on ainult I aste.
Helirea I, IV ja V astet nimetatakse põhiastmeteks, kuna loomulikus laadis (loomulik mažoor ja loomulik minoor) ehitatakse nendelt astmetelt tonaalset laadi iseloomustavad kolmkõlad (T, S, D või t, s, d). II, VI, ja VII astet nimetatakse kõrvalastmeteks. Peale numbrilise tähistuse omavad helirea astmed ka nimetusi (toonika, laskuv juhtheli, mediant, subdominant, dominant, submediant, juhtheli).
Klassikalised tonaalsed heliread on:
Atonaalne helirida

Atonaalne helirida on muusikas helirida, milles helistik puudub.
Joaveski joastik

Joaveski joastik asub Harju ja Lääne-Viru maakonna piirimail Joaveski külas. 
Joastik toitub Loobu jõest. 160 meetri ulatuses on jõel kuus 0,5–1,1 meetri kõrgust astangut. 
Aastal 1898 ehitati jõele hüdroelektrijaam, mis varustas vastloodud papivabrikut. Ehituseks vajaminev paekivi raiuti Loobu jõesängist, mistõttu endine 4 meetri kõrgune Joaveski juga muutus kuueastanguliseks joastikuks. Kokku on joastiku kogukõrgus 5 meetrit. Aastal 1999 taastati jõel asuv hüdroelektrijaam, mistõttu veekogus joastikul on vähenenud.
Loobu jõe põhjas, kallastel ja Joaveski joastiku juures paljanduvad mitmed ordoviitsiumi kihistud (Joaveski paljand).
Joastiku kohal viib üle Loobu jõe rippsild. Rippsild remonditi 2018. aasta suvel Eesti Vabariigi 100. sünnipäeva puhul.
Madise juga

Madise juga asub Harju maakonnas Lääne-Harju vallas Madise külas Harju-Madise kiriku lähedal, merest umbes 500 meetri kaugusel. Juga voolab alla Harju-Madise pangalt.
Juga toidab lähedalt sooalalt alguse saav kraav, mis viib läbi surnuaia ja kirikuaia müüri alt välja. Joa kõrgus on 2,2 m. Kuivematel perioodidel on juga sageli veevaene või kuiv. 
Varem pesid külaelanikud vahel joas kartuleid.
Orasoja joastik

Orasoja joastik on joastik Orasojal Ida-Virumaal Narva-Jõesuu linnas Vodava külas Vodava-Meriküla tee ääres.
Pärast tee ületamist laskub joa vesi Orasoja kanjonisse ning enne põhiastanguni jõudmist on veel paar mõnekümnesentimeetrist astangut. Joastiku kõrgeim astang on 1,1 meetri kõrgune, kuni 4 meetrit lai.
Kuivadel perioodidel on joastik sageli veevaene või kuiv.
Puhkova-Olgina pangalt langev joastik on moodustanud V-kujulise jõeoru.
Oja voolab pärast joast laskumist mööda umbes 500 meetri pikkust ja 10 meetri sügavust Orasoja kanjonit. Joastiku kohal paljandub Alam-Ordoviitsiumi Pakerordi lademe Kallavere kihistu Orasoja kihistu tüüppaljand. Kanjonis ja klindil paljanduvad diktüoneemakilda vahekihtidega oobolusliivakivimid.
Asukoht.
Joastikuni on võimalik jõuda Tallinna–Narva maantee 115. kilomeetrilt. Joa juurde viib Meriküla poole suunduv tee. Joastik asub Tallinna–Narva maanteest umbes kilomeetri kaugusel, Meriküla teest ja truubist umbes 50 m kaugusel, ning on ümbritsetud aiaga.
Michael Jackson (õlleekspert)

Michael Jackson (27. märts 1942 – 30. august 2007 London) oli inglise kirjanik, ajakirjanik ja üks maailma juhtivaid õlleeksperte. 
Ta on kirjutanud raamatuid õlle ja viski kohta.
Michael Jackson sai õlleringkondades tuntuks 1977. aastal avaldatud raamatuga "The World Guide To Beer" ('Maailma õlleteejuht'). Selles raamatus võttis ta kasutusele tänapäevase õlle klassifitseerimise süsteemi põhjakääritus- ja pinnakääritusmeetodi põhjal.
Laad

Laad on tulirelva, mille külge on kinnitatud laskemehhanism, või ammu osa, mille külge on kinnitatud vinnastusmehhanism.
Tugiheli

Tugiheli on heli, mis jätab mulje rahunemisest ja mõjub lõpetavalt. Tugihelid on helirea püsivad astmed. Need on I, III ja vahel ka V aste. Ülejäänud astmed väljendavad lõpetamatust ja vajadust edasiliikumiseks, omades tunglevust lähimasse püsivasse astmesse.
Igal keskaegsel laadil on kaks tugiheli:
Puhas kvint

Puhas kvint on intervall, mille astmeline suurus on 5 ja tooniline suurus 3½ tervetooni. 
Puhta kvindi enharmooniline intervall on vähendatud sekst. Puhas kvint on konsoneeriv intervall ja kuulub akordi helide hulka. Dissoneerivatest intervallidest lahendatakse puhtasse kvinti vähendatud septim.
Loosalu järv

Loosalu järv (ka "Venepele järv, Venetpõlve järv, Kaiujärv, Kallejärv", "Loosalu rabajärv") on järv Rapla maakonnas Rapla vallas Vana-Kaiu külas.
Järv paikneb Kõrvemaa lääneosas Loosalu rabas. Järv on põhikujult ovaalne. Tekkelt on ta reliktne veekogu, mille varasem veepind on olnud mitu korda suurem.
Veetaimestik puudub. Kaldad on järsud ja turbased, alludes kergesti murrutusele. Lainete poolt paljaks uhutud juurtega puud ja põõsad risustavad vette langedes mitmel pool kaldajoont.
Kaladest domineerib ahven, vähem on haugi.
Loosalu järvest 200 m loode pool asub Väike-Loosalu järv, mida on peetud Eesti suurimaks laukajärveks. Mõlemad kuuluvad Kõnnumaa maastikukaitseala Loosalu sihtkaitsevööndisse kogupindalaga 830 ha.
Ohepalu järv

Ohepalu järv (ka "Ohepalu Suurjärv, Suurjärv") on järv Lääne-Virumaal Ohepalu külas.
Järv asub Kõrvemaa kirdenõlval Ohepalu rabas. Järv on mudastunud. Põhikujult on see ümarjas. 
Taimestik on väga liigivaene.
Järv on kalavaene, püütud on hauge.
Purgatsi järv

Purgatsi järv on järv Harjumaal Aegviidu alevis. Järv kuulub Nelijärve järvestikku.
Järv paikneb Kõrvemaa põhjaosas. Järvest 150 m kaugusel asub Sisaliku järv ja 350 meetrit loode pool Urbukse järv.
Taimestik praktiliselt puudub. Helofüütidest kasvab vähesel määral ubalehte.
Kaladest leidub kokre, haugi ja ahvenat.
Järve ääres asub Nelijärve Puhkekeskus.
Järv on oma nime saanud Purgatsi nimeliselt mehelt, kes elas puhkekeskuse asupaigas ja täitsis mõisa metsa- ning järvevahi kohuseid.
Sisaliku järv

Sisaliku järv (ka "Sisalikujärv, Nelijärve Sisalikujärv, Aegviidu Sisalikujärv") on järv Harjumaal Aegviidu alevis. Järv kuulub Nelijärve järvestikku.
Gustav (Vasa prints)

Gustav (9. november 1799 Stockholm, Rootsi – 5. august 1877 Pillnitz, Saksamaa) oli Rootsi kuninga Gustav IV Adolfi ja Badeni Fredrika ainus poeg.
Tema isa kukutati troonilt 13. märtsil 1809 ning pere saadeti eksiili. Gustav oli sel ajal kümneaastane. Gustaviaanlik partei püüdis 1809. ja 1810. aastal tunnustada Gustavit kroonprintsina, kuid edutult. Viini kongressil tehtud otsuste järgi ei lubatud Vasa dünastia taastamist, seadustades Bernadotte'i dünastia valitsemise Rootsis.
1816. aastal sai Gustav Itterburgi krahviks. Sõjaväes teenis Gustav Austrias ohvitserina. 1829. aastal andis Austria keiser Franz I talle Vasa printsi tiitli. 1836. aastal sai temast Austria sõjaväes feldmarssal-leitnant.
1828. aastal kihlus ta Madalmaade printsessi Mariannega, kuid poliitilistel põhjustel pidi ta kihluse katkestama.
9. novembril 1830 abiellus Gustav Karlsruhes oma nõo, Badeni printsessi Luisega. Neil sündisid järgmised lapsed:
Ta protesteeris Oscar I troonile saamise vastu 1844. aastal ja Karl XV troonile saamise vastu 1859. aastal, kuid Oscar II vastu 1872. aastal enam mitte. 1877. aastal, vahetult enne surma, külastas ta Rootsit.
Gustav suri 5. augustil 1877 Saksamaal. 1884. aastal viidi tema ja ta poja säilmed Stockholmi ning maeti Gustav IV Adolfi kõrvale.
Venemaa õhudessantväed

Venemaa õhudessantväed (vene keeles "Воздушно-десантные войска", lühend "ВДВ") on Venemaa relvajõudude kiirreageerimisjõud. 
Ajalugu.
Neid peetakse eliitvägedeks. NSV Liit oli esimene riik, mis omale õhudessantväed moodustas. Alates 1930. aastast olid NSV Liidul suurimad õhudessantväed maailmas.
Igavene armastus

"Igavene armastus" on mitme filmi eestikeelne pealkiri
Käsmu järv

Käsmu järv on järv Lääne-Virumaal Haljala vallas Eru külas. 
Järv asub Põhja-Eesti rannikumadalikul, Käsmu poolsaare lõunaservas.
Taimestik on liikide arvu poolest suur: esineb 22 liiki makrofüüte.
Kaladest leidub kokre, linaskit, särge, haugi ja ahvenat.
Laiuse Kivijärv

Laiuse Kivijärv (ka: Kivijärv, Kibijärv) on järv Jõgeva maakonnas Jõgeva vallas Kivijärve külas.
Järv asub Vooremaa põhjaosas. Soojärv on kohati tugevalt kinni kasvanud. Järv meenutab kujult hobuserauda. 
Taimestik on liigirikas: leidub 24 liiki makrofüüte.
Kaladest domineerivad särg, haug ja ahven, mõnevõrra vähem on kokre ja lutsu.
Mart Laga

Mart Laga (15. mai 1936 Tartu – 27. november 1977 Tartu) oli eesti ja Nõukogude Liidu korvpallur. 
Ta õppis Tartu 1. keskkoolis, treenis Harri Russaku ja Georg Rekkeri käe all. 16-aastaselt arvati ta Nõukogude Liidu korvpallikoondise kandidaadiks, 17-aastaselt tuli ta Eesti NSV noortekoondise koosseisus Nõukogude Liidu meistriks ja kutsuti koondise treeningutele. Aastal 1956 võitis ta Moskva meeskonna koosseisus Nõukogude Liidu meistrivõistlustel hõbeda, 1955 Nõukogude Liidu koondises Euroopa meistrivõistlustel pronksmedali, 1957. aastal tuli Euroopa meistriks. 
Tromboos sundis Mart Laga noorelt tõsisemast sportimisest loobuma, Eestis mängis ta 1965. aastani veel Tartu võistkondades, kuid siis tegi korvpalliga lõpparve. 
Pikk (196 cm) ja mitmekülgne noormees saavutas häid tulemusi ka kõrgushüppes ning ketta- ja vasaraheites. Tal oli väga hea hüppevõime. Väidetavalt on Mart Laga esimene Eesti korvpallur, kes on mängus surunud palli pealt korvi (1953 Riias NSV Liidu meistrivõistlustel). Paljud peavad teda läbi aegade andekaimaks Eesti korvpalluriks, kes võinuks läbi lüüa ka NBAs. Probleeme oli tal aga distsipliiniga, samuti alkoholiga. Tema varajase surma põhjusekski on peetud liigset alkoholilembust.
Noodasjärv

Noodasjärv (ka: Nuudasjärv, Nadasi järv) asub Võru maakonnas Võru vallas Noodaskülas.
Järv paikneb Haanja kõrgustiku põhjaosas Kütiorus. Järv on tugevalt mudastunud. 
Taimestik on liigirikas: esineb 30 liiki makrofüüte.
Kaladest domineerib särg, mõnevõrra vähem on ahvenat, latikat, hauge, roosärge, kiiska, linaskit. Püütud on ka viidikat, lutsu, säinast jt.
Kaarmise järv

Kaarmise järv (ka: Karmise järv) on järv Saare maakonnas Saaremaa vallas Kaarmise külas.
Järv asub Saaremaa keskosas. Kaldad on madalad, valdavalt paesed, kohati liivased. Järves on kaks saart, kokku pindala 0,08 ha.
Taimestik on liigirikas: esineb 22 liiki makrofüüte.
Kaladest domineerib koger, vähem on hauge – need kaks on ka järve ainsad kalaliigid.
Järv asub Kaarmise hoiuala lõunaosas.
Patricia Ramsay

Victoria Patricia Helena Elizabeth (17. märts 1886, Buckinghami palee, London – 12. jaanuar 1974, Windlesham, Surrey) oli Briti kuningliku perekonna liige, Connaughti hertsogi Arthuri tütar ja kuninganna Victoria lapselaps. Ta oli esimene Briti kuningakoja liige, kes formaalselt loobus tiitlitest "Suurbritannia ja Iirimaa printsess" ja "Tema Kuninglik Kõrgus".
Vanemad, õed-vennad ja ristimine.
Pereringis Patsyks kutsutud printsess oli prints Arthuri ja Preisi printsessi Luise Margarete tütar. 
Tal oli vanem vend, prints Arthur, ja vanem õde, printsess Margaret. 
Patricia ristiti 1. mail 1866 Bagshot Parkis. Tema ristivanemad olid kuninganna Victoria, printsess Helena, Tema Hiilgus Oldenburgi suurhertsoginna, Saksa prints Wilhelm, Ernst II ja Preisi prints Albrecht. 
Victoria pandi talle nimeks isapoolse vanaema järgi, Patricia püha Patricku auks ja Helena ta isaõe, printsess Helena järgi.
Kanada.
Lapsepõlves reisis Patricia perega palju. Ta elas kaks aastat Indias, kuhu ta isa oli koos armeega saadetud. 1911. aastal määrati hertsog Kanada kindralkuberneriks ja Patricia läks koos vanematega Kanadasse, kus sai väga populaarseks.
Patricia nimetati 22. veebruaril 1918 Printsess Patricia Kanada Kergjalaväe aukoloneliks ja kandis seda aunimetust surmani. Patricia kujundas omanimelise rügemendi tunnusmärgi ja värvid. 1974. aastal võttis tema koha üle ta nõbu ja ristitütar Patricia.
Abielu.
Patricia abielu oli väga aktuaalne teema. Loodeti, et ta naitub mõne printsiga, näiteks Portugali ja Hispaania kroonprintsi või Vene suurhertsogiga. 27. veebruaril 1919 abiellus Patricia hoopis mereväekomandöri Alexander Ramsayga. Laulatus toimus Westminster Abbeys. Pulmapäeval loobus Patricia vabatahtlikult kuninglikest tiitlitest ja temast sai leedi Patricia Ramsay.
Küpsed aastad.
Hoolimata kuninglikest tiitlitest loobumisest, jäi Patricia kuningliku perekonna liikmeks ja püsis troonipärimisjärjekorras. Ta võttis osa kõigist kuninglikest sündmustest, sealhulgas pulmadest, matustest ning ka George VI ja Elizabeth II kroonimisest.
Patricia oli andekas kunstnik, kes eelistas maalida akvarellidega. Paljud ta piltidest on inspireeritud rännakutest troopilistes maades. Kuna ta oli õppinud kunstnik A. S. Hatricku käe all, kes oli tundnud Vincent van Goghi ja Paul Gauguini, kajastusid nende mõjutused ka Patricia teostes.
Surm.
Patricia suri Windleshamis Surreys enne oma 88. sünnipäeva ja poolteist aastat enne abikaasat. Abikaasad on maetud Frogmore'i kuninglikule kalmistule.
Kavadi järv

Kavadi järv (ka Kavati järv, Uue-Saaluse järv, Mäejärv, Kavadi Ülajärv) asub Võru maakonnas Rõuge vallas Uue-Saaluse külas.
Järv asub Haanja kõrgustikul. Praeguse kuju sai Kavadi järv 1880. aastal, mil väljavoolu tõkestamise tulemusena liitusid kolm tollast väikejärve, moodustades ühtse Kavadi järve.
Järves on neli saart, Vabrikusaar, Lehesaar ja veel kaks võsastunud saart. Esineb ka ujuvsaari.
Tüpoloogiliselt on Kavadi järv poolhuumustoiteline. Taimestik on liikide arvu poolest keskmine: esineb 15 liiki makrofüüte.
Kaladest domineerib särg, mõnevõrra vähem on latikat, ahvenat, hauge, koha, linaskit. Püütud on ka kiiska, lutsu, roosärge jt.
Saare järv

Saare järv (ka: Saarjärv, Saarejärv, Saaremõisa järv) asub Jõgevamaal Mustvee vallas Saarjärve külas.
Järv asub Vooremaa kaguosas. Järvest umbes 2,5 km ida pool asuvad Jõemõisa ja Kaiu järv.
Taimestik on liigirikas: esineb 25 liiki makrofüüte.
Kaladest domineerib latikas, mõnevõrra vähem on särge, roosärge, haugi, nurgu, linaskit, kokre jt.
Saare järv ja seda ümbritsev mets võeti kaitse alla 1968. aastal loodud Saare järve kaitseala loomisega. 2005. aastal korraldati kaitseala ümber Saarjärve looduspargiks.
Corps Concordia Rigensis

Corps Concordia Rigensis on Hamburgis tegutsev saksa meeskorporatsioon.
Korp! Concordia Rigensis on üks vanemaid tegutsevaid baltisaksa üliõpilasorganisatsioone. See asutati 29. novembril 1869 Riias. Korporatsiooni tegevus katkes 1939, kui baltisakslased "umsiedlungi" käigus Saksamaale ümber asusid. 1956. aastal jätkati Hamburgis.
Korporatsiooni värvideks on sinine, kollane ja punane. Tekkel on tumesinine ja selle peale on tikitud kuldne, pisut tähte meenutav kujund, balti täht. Rebase tekkel on üleni must.
Tartu ülikooli rektor

Tartu ülikooli rektorite ja rektori kohusetäitjatest (prorektorite) loend.
Academia Gustaviana (1632–1665).
1632. aastal avatud Academia Gustaviana ülem hoolekanne ning valitsemine kuulus Tartu ülikooli kantslerile (vt. ) ja prokantslerile, kuna tegelikuks juhiks oli Tartu ülikooli rektor, kes oli professorite hulgast määratud, pooleks aastaks.
Tartu ülikooli kantsleri nimetas (valis) Rootsi valitsusajal Tartu ülikooli senat (professorite üldkogu) kantsleri ja Rootsi kuningas kinnitas ta ametisse, praktikas järgiti kuningas Karl XI soovi, et Tartu ülikooli kantsleriks oleks Liivimaa kindralkuberner. Kantsleri ülesandeks jälgida ülikooli õppetegevust ja majanduslikku olukorda, tal oli õigus ära muuta rektori ja senati otsuseid ning tema ülesandeks oli öelda viimane sõna ka kõigis ülikoolisisestes tüliküsimustes. Ülikoolile prokantsler oli kantsleri alaline asendaja, prokantsleriks oli kujunenud tava järgi Liivimaa kindralsuperintendent. Ülikooli rektor, kes valiti ülikooli senati poolt korraliste professorite seast üheks semestriks. Valitav pidi olema olnud vähemalt kaks aastat ülikooli teenistuses ja kujunenud tava kohaselt peeti valimisel silmas aga ka teaduskondlikku kuuluvust. Kõigepealt valiti rektor usuteaduskonna, siis õigusteaduskonna, järgnevalt arstiteaduskonna ja lõpuks filosoofiateaduskonna professorite seast. Valimise kinnitas ülikooli kantsler.
City Life

"City Life" on strateegiamäng, mis võimaldab luua modernset virtuaallinna. Mängu põhimõte on ehitada suur ja rikas linn, kus inimesed oleksid oma eluga rahul ega kakleks teistest kultuuriruumidest pärit inimestega. Mängu toodab Monte Cristo ja Deep Silver. Mängu hakati tootma mais 2006.
Mängus on kuus klassi, kellest eliidid, valgekraed ja radikaalsed ülemklassid on ülejäänutest suurema sissetulekuga. Nendele järgnevad sinikraed, ääreala elanikud ja vaesed. Mängus ehitatakse maju ja neile, kes majadesse elama tulevad, antakse töökohti. Et kõik oleks linnaga rahul, tuleb neile anda ka puhkepaiku, poode, haiglaid, politseijaoskondi, haridust ja palju muud. Alguses on võimalik töötama panna kolm vaesemat klassi; hiljem, kui on rohkem elanikke ja haridust, hakkavad sinu linna tulema valgekraed ja radikaalsed ülemklassid. Hoolsa töö tulemusel hakkavad radikaalsetest ülemklassidest ja valgekraedest kujunema eliidid. Kui eliidid käes, läheb mäng hulga kergemaks.
Anna Katharina

Brandenburgi Anna Katharina (taanipäraselt Anna Cathrine, 26. juuni 1575 Halle – 8. aprill 1612 Kopenhaagen) oli Taani ja Norra kuninga Christian IV abikaasa.
Anna Katharina isa oli Brandenburgi kuurvürst Joachim Friedrich ja ema Brandenburg-Küstrini Katharina. Anna Katharina sündis Halles, aga kasvas üles Wolmirstedtis.
Christian IV tutvus Anna Katharinaga 1595 oma Saksamaa-reisil ja otsustas temaga abielluda. 1596 sai Christian Taani kuningaks ning Anna Katharina osales koos oma vanematega tema kroonimisel.
27. novembril 1597 abiellus Anna Katharina Christianiga Lõuna-Jüütimaal Haderslevhuse lossis. 11. juunil 1598 krooniti Anna Katharina kuningannaks.
Abielust sündis seitse last: Frederik (1599, suri esimesel elukuul), nimeta poeg (1601), Christian (1603–1647, lasteta), Sophia (1605, suri esimesel eluaastal), Elisabeth (1608, suri 2½-aastaselt), Frederik III (1609–1670, päris isa trooni) ja Ulrik (1611–1633, tapeti vallalisena).
Kuigi Anne Katharina oli Christian IV esimene naine, pole temast suurt midagi teada. Tundub, et tal polnud suurt poliitilist mõju, kuid ta saatis sageli kuningat reisidel. Teda kiideti eelkõige tagasihoidlikkuse ja sügava usklikkuse pärast. On teadmata, kas abielu oli õnnelik, aga selle lõpupoole võttis kuningas endale armukesi, kellest kõige tuntum on kuninganna toatüdruk Kirstin Madsdatter, kes sünnitas 1611 kuningale abieluvälise poja ja suri 1613.
Anna Katharina eluajal alustati Rosenborgi lossi ehitamist, kuid kas ja kui palju on lossis tema mõju, on teadmata.
Anna Katharina oli heas suhtes riigi luterliku peapiiskopiga, aga oma surivoodi juurde kutsus ta tema asemel kalvinistliku vikaari. Anna Katharina maeti Roskilde katedraali.
Eibau

Eibau on asula Saksamaal Saksimaa liidumaal Görlitzi kreisis Kottmari vallas.
Kuni 1. jaanuarini 2013 kuulus see Eibau valda.
Saarejärv

Saarejärv on mitme Eesti järve nimi:
Saarejärv on mitme Eesti järve variantnimi:
Bohai väin

Bohai väin (Bohai Haixia) on väin, mis ühendab Kollast merd Bo Hai lahega.
Concordia Klar

Concordia Klar (Concordia Klar-Ulas; 6. juuli 1938 – 28. november 2004) oli eesti graafik.
1963. aastal lõpetas ta Eesti NSV Riikliku Kunstiinstituudi.
Töötas 1980. aastatel Tallinna Pedagoogilise Instituudi graafika ja jooniste kateedri vanemõpetajana.
Isiklikku.
Concordia Klari abikaasa oli Peeter Ulas. Nende tütar on Maria-Kristiina Ulas.
Friedersdorfi vald

Friedersdorfi vald on mitme valla nimi:
Tomas Tranströmer

Tomas Gösta Tranströmer (15. aprill 1931 Stockholm – 26. märts 2015 Stockholm) oli rootsi luuletaja ja psühholoog.
Ta lõpetas 1956. aastal Stockholmi Ülikooli psühholoogina.
Ta sai 2011. aastal Nobeli kirjandusauhinna.
Ta pälvis muidki kirjandusauhindu, sealhulgas Põhjamaade Nõukogu kirjandusauhinna ja Neustadti auhinna.
Pärast 1990. aastal üle elatud insulti oli tema parem kehapool halvatud ja kõne häiritud.
Karpvähilised

Karpvähilised ehk karpvähid ehk ostrakoodid ("Ostracoda") on vähkide klassi kuuluvad loomad. Praeguseks on tuvastatud umbes 50 000 väljasurnud või nüüdisaegset liiki, mis jagunevad seitsmesse seltsi. Eestist on leitud 93 liiki karpvähilisi.
Karpvähilised on väikesed vähid, kelle suurus jääb 0,2 ja 30 mm vahele. Enamiku karpvähiliste suurus jääb 1 mm juurde. 
Ehitus.
Karpvähkide keha on suletud kahepoolmelisse karpi, mille ehitus on liigiti erinev. Karp on tavaliselt kitiinist või lubjast ning selle peamine funktsioon on vähi kaitse. Kõhupoolel asub neil pilu, kust ulatuvad välja jalad, tundlad ja osa tagakehast. 
Karpvähilised kuuluvad tavaliselt veekogu zoobentosesse. Mõned liigid elavad ka avavees. Karpvähilised elavad nii mage-, riim- kui ka merevees, üksikuid liike on leitud ka mullast.
Kaanid

Kaanid ("Hirudinea") on rõngusside hõimkonda kuuluvad loomad. Nad võivad elada mage-, merevees ja maal. Maailmas elab umbes 400 liiki kaane.
Kaanide iseloomulikuks tunnuseks on keha ees- ja tagaosas olev iminapp, millega nad kinnituvad substraadile. Kaanidel on 33 kehalüli ja hästi arenenud lihastik. 
Kaanid toituvad peamiselt väikestest selgrootutest, mõnikord langeb nende saagiks suuremaid selgrootuid, näiteks vihmaussid. Kaanidele on iseloomulik ka teiste loomade verest toitumine. Kõige sagedamini imevad nad verd kaladelt ja kahepaiksetelt, harvem veekogu kaldale tulnud suurematest loomadest. Saaklooma kehale eritavad nad vere hüübimisvastast ensüümi hirudiini.
Eesti liigid.
Eestis elab 18 liiki kaane. 
Eestis elavatest kaanidest on levinumad hobukaan ("Haemopis sanguisuga"), pisikaan ("Helobdella stagnalis"), kalakaan ("Piscicola" ("Ichthyobdella") "geometra") ja lamekaan ("Glossiphonia complanata"). Eestis leidub vaid üks inimese verd imev kaan – apteegikaan ("Hirudo medicinalis"), keda ajalooliselt – harvem tänapäeval – on kasutatud meditsiinis.
Paljunemine.
Kaanid on hermafrodiitsed ehk mõlemasoolised organismid – ühel kaanil on nii emas- kui ka isassuguelundid.
Kaanid paljunevad suguliselt. Kaanide suguavad (emas- ja isassuguava) asuvad üldjuhul eespool keha keskkohta. Üks kaan toimetab oma seemnerakud teise kaani emassuguavasse, kus toimub sisemine viljastus. Seejärel munetakse viljastunud munad kookonisse, mis hiljem koos kaani vööga eraldub kehast.
Sugukondi.
Siin on loetletud sugukondi, mille esindajaid leidub ka Eestis.
Soulicious

"Soulicious" on Sarah Connori viies stuudioalbum. 
See anti välja 30. märtsil 2007.
Alyssa Milano

Alyssa Jayne Milano (sündinud 19. detsembril 1972 New Yorgis) on USA näitleja ja laulja.
Ta on eelkõige tuntud komöödiasarjast "Who's the Boss?" (1984–1992), draamasarjast "Melrose Place" (1997–1998) ja Phoebe Halliwell'i kehastajana seriaalist "Võluvägi" (1998–2006).
Sarah Connor (album)

"Sarah Connor" on Sarah Connori kogumikalbum, mis on välja antud 9. märtsil 2004.
Christmas in My Heart

"Christmas in My Heart" on Sarah Connori jõulualbum, mis välja antud 18. november 2005 ja uusversioon 24. november 2006.
Age Ain't Nothing but a Number

"Age Ain't Nothing but a Number" oli Aaliyah' debüütalbum, mis anti välja 1994. aastal. 
Album debüteeris albumite edetabelis "Billboard Top 200" 18. kohal, seda müüdi esimesel nädalal 74 000 eksemplari. Albumit osteti üle 3 miljoni eksemplari USA-s, kus sai topeltplaatinaalbumiks. Kogu maailmas müüdi seda 7 miljonit eksemplari.
Kastiilia Constance

 
Kastiilia Constance (hispaaniapäraselt Kastiilia Constanza) oli Louis VII teine naine ning ühtlasi ka lähisugulane. 
Prantsusmaa kuninganna aastatel 1141 – 4. oktoober 1160. Tema isa oli Alfonso II (Leóni kuningas) ja ema Barcelona Berenguela.
Constance suri teist last sünnitades. Lapsed:
Go Back

"Go Back" on esimene singel Jeanette Biedermanni esimeselt stuudioalbumilt. 
Laulu kirjutasid Frank Johnes, Tom Remm ja Wonderbra ning produtseeris Cobra. 
Singel anti Saksamaal välja 25. septembril 2000.
Semi-Gotha

Semi-Gotha (täielik pealkiri 1912–1913 "Historisch-genealoges-Taschenbuch des gesamted Adels jehuidäischen Ursprunges" ja 1914 "Semigothaisches Genealogisches Taschenbuch aristokratisch-jüdischer heiraten") on genealoogiline teatmeteos juudi päritolu valitseja- ja aadlisuguvõsade kohta.
Raamatus on käsitletud, osaliselt legendaarsete ja kaheldava usaldusväärsusega teadete põhjal järgmisi väidetavat juudi päritolu suguvõsasid:
Champagne'i Adèle

Champagne'i Adèle, Prantsusmaa kuninganna (ka Adelaide, Alix) (u 1140 – 4. juuni 1206) oli Prantsuse kuninganna. 
Tema isa oli Champagne'i krahv Theobald II ja ema Kärnteni Mathilde. 
Abielu ja lapsed.
1160 abiellus ta Prantsusmaa kuninga (1137–1180) Louis VII-ga, kellega sai kaks last.
Kuninganna roll.
Ta oli poliitiliselt aktiivne ning kaasas Prantsuse poliitikasse ka oma vennad: Champagne'i krahvi Henry I, Blois' krahvi Theobald V ja Williami (Reimsi peapiiskop). Henry ja Theobald abiellusid Louis VII ja ta esimese naise, Akvitaania Eleanori tütardega. Kui Artois' troonipärija Hainaut' Isabelle abiellus Adèle'i poja Philippe Auguste'iga, hakkasid Adèle ja ta vennad kartma oma positsiooni nõrgenemist. 
Adèle sõlmis liidu Burgundia hertsogi Hugh III, Flandria krahvi Philipiga ning püüdis saada isegi Saksa-Rooma keisri Friedrich I Barbarossa poolehoidu. Sellest hoolimata puhkes 1181. aastal sõda ning lõpuks pidi Philippe Auguste 1184. aastal oma abielu Hainaut' Isabelle'iga lahutama.
Kuigi pärast poeg Philippe'i kuningaks saamist 1180 Adèle'i mõjuvõim vähenes, valitses ta 1190. aastal regendina, kui Philippe II oli Kolmandas ristisõjas. Kui Philippe II 1192. aastal naasis, taandus Adèle avalikust elust, kuid osales mitme kloostri rajamisel.
Surm.
Adèle suri 4. juunil 1206 ja maeti Pontigny kloostri kirikusse Auxerre lähedal.
James Brown (täpsustus)

James Brown on mitme tuntud inimese nimi.
Mein kleiner Prinz

"Mein Kleiner Prinz" on Kristina Bachi ja Jeanette Biedermanni lauldud laul, mis ilmus albumil "Scharf auf's Leben". Loo kirjutasid Kristina Bach ja Frank Kretschmer ning produtseeris Kristina Bach. See ilmus Saksamaal singlina 17. novembril 1999.
Alagoase osariik

Alagoas on Brasiilia osariik, 1. järgu haldusüksus Kirdepiirkonnas Atlandi ookeani rannikul. Osariigi lõunapiiri moodustab São Francisco jõgi.
Halduslikult jaguneb 102 omavalitsusüksuseks.
Harrastus

Harrastus ehk hobi (ingl. "hobby") on palgatöövälisel ajal vabatahtlik eesmärgikindel eneseteostuslik huvitav regulaarne lemmikharrastus (-tegevus). Hobiga kaasnevad, olenevalt harrastusest, täiendavad praktilised oskused, silmaringi laienemine ning harrastaja kehaliste võimete arenemine. Üldiselt on harrastusteks kogumine, liikumine (välitingimustes veekogudel, maastikul/staadionitel, õhuruumis ja siseruumides hallid, saalid jne) ja loomine/ehitamine/konstrueerimine.
Kui harrastus satub kattuma palgatööga, nimetatakse seda kutsumuseks.
Tuntumad harrastused on mängud, sport, kollektsioneerimine, tehnilised harrastused, pikema loetelu leiad harrastuste loendist.
Kesk-Maagimäestiku kreis

Kesk-Maagimäestiku kreis oli kreis Saksimaa lõunaosas. 2008. aastast on osa Erzgebirgskreisist.
Kreisi omavalitsusüksused.
Linnad:
Vallad:
Ark Royal (R07)

HMS Ark Royal (R07) oli Suurbritannia lennukikandja ja Suurbritannia kuningliku sõjalaevastiku Royal Navy lipulaev.
See ehitati 1978–1985 Swan Hunteri laevatehases. 11. märtsil 2011 lahkus Ark Royal teenistusest ning müüdi 2013. aastal vanametalliks.
Laeva kodusadam oli Portsmouth.
Ark Royal (R07) oli viies Briti merevägede sellenimeline laev. Esimene Ark Royal oli Inglismaa lipulaev lahingus Võitmatu armaada vastu 1588. aastal. Sama nime on kandnud HMS Ark Royal (1914), mis oli esimene lennukikandja maailmas.
Ark Royal

Ark Royal on olnud viie Briti laeva nimi:
Lengefeld

Lengefeld on Pockau-Lengefeldi linnaosa ja endine linn Saksamaal Saksimaa liidumaal Maagimäestiku kreisis. See on üleriigiliselt tuntud puhkekoht.
Kuni 2008. aastani kuulus Lengefeldi linn Kesk-Maagimäestiku kreisi. 2014. aastal liideti ta Pockau-Lengefeldi linnaga.
Endised linnaosad:
Marienberg

Marienberg on linn Saksamaal Saksimaa liidumaal Maagimäestiku kreisis.
Kuni 2008. aastani oli linn Kesk-Maagimäestiku kreisi keskus.
Pernambuco osariik

Pernambuco osariik on 1. järgu haldusüksus (osariik) Brasiilias Kirdepiirkonnas.
Halduslikult jaguneb 223 omavalitsuseks.
Suuremad linnad on Recife, Jaboatão dos Guararapes, Olinda, Paulista, Caruaru ja Petrolina.
Olbernhau

Olbernhau on linn Saksamaal Saksimaa liidumaal Maagimäestiku kreisis.
Kuni 2008. aastani kuulus linn Kesk-Maagimäestiku kreisi.
Wolkenstein

Wolkenstein on linn Saksamaal Saksimaa liidumaal Maagimäestiku kreisis.
Kuni 2008. aastani kuulus linn Kesk-Maagimäestiku kreisi.
Großschönau vald

Großschönau vald on mitme valla nimi:
Will You Be There

"Will You Be There" on Michael Jacksoni laul, mis ilmus 1993. aastal singlina. Singel pärineb albumilt "Dangerous" (1991) ja sisaldub ka filmi "Free Willy" "soundtrack"'il.
Arhiveerimistarkvara

Arhiveerimistarkvara on arvutiprogrammid, mille eesmärgiks on tihendatud kujul luua varundusi arvuti tööfailidest või programmidest.
Mõningaid arhiveerimisprogramme:
Naked Truth

"Naked Truth" (inglise keeles "Alasti tõde") on mitme teose pealkiri.
Sunny Day

"Sunny Day" on kolmas singel Jeanette Biedermanni albumilt "Delicious". See anti Saksamaal välja 4. juuni 2002. 
Laulu kirjutasid Frank Johnes, Tom Remm, Martin Martinsson, Wonderbra ja Tina von Laredo ning produtseeris Thorsten Brötzmann.
Elvis Costello

Elvis Costello (kodanikunimega Declan Patrick MacManus; sündinud 25. augustil 1954 Inglismaal Londonis) on inglise muusik, laulja ja laulukirjutaja.
Nime "Elvis" võttis ta Elvis Presleylt, "Costello" oli aga tema ema neiupõlvenimi.
No More Tears

"No More Tears" on Ozzy Osbourne'i 1991. aasta stuudioalbum.
Lisalood 2002. aasta uusväljaandel:
12. "Don't Blame Me" – 2:26&lt;br&gt;
13. "Party with the Animals" – 4:32
We've Got Tonight (Jeanette Biedermann)

"We've Got Tonight" on teine singel Jeanette Biedermanni albumilt "Rock My Life". Laulus teeb kaasa ka Ronan Keating. See on Bob Segeri samanimelise loo kaver. Singel anti välja Saksamaal välja 11. novembril 2002. Laulu kirjutas Bob Seger ning produtseerisid Bill Padley ja Jeremy Godfrey.
It's Over Now

"It's Over Now" on kolmas singel Jeanette Biedermanni kolmandalt stuudioalbumilt. See anti Saksamaal välja 3. märtsil 2003. Laulu kirjutasid Frank Johnes, Bodybrain ja Wonderbra ning produtseerisid Thorsten Brötzmann ja Werner Becker.
Zöblitz

Zöblitz on linn ja endine vald Saksamaal Saksimaa liidumaal Maagimäestiku kreisis.
Kuni 2008. aastani kuulus linn Kesk-Maagimäestiku kreisi.
2012. aastal liideti ta Marienbergi linnaga.
Zschopau

Zschopau on suur kreisilinn Saksamaal Saksimaa Maagimäestiku kreisis.
Playboy

Playboy on 1953. aasta detsembris Hugh Hefneri väljaandmisel USA-s ilmuma hakanud meesteajakiri, mis tänapäeval on üks maailma tuntumaid kaubamärke.
Ajakirjas leidub nii alasti naiste fotosid, lühijutte, intervjuusid kuulsustega kui ka elustiiliartikleid. Autorite hulgas on olnud nii mõnigi hilisem menukirjanik, näiteks Stephen King, ja intervjuusid kuulsate poliitikutega, näiteks intervjuu Jimmy Carteriga 1980. aastal presidendivalimiste kampaania ajal.
Ajakirja esimese numbri kaanelt puudus väljaandmise aeg ja number, sest Hefner ei olnud kindel, kas ajakirja teine number üleüldse ilmavalgust näeb. Kuna aga seda numbrit õnnestus müüa 54 175 eksemplari kaanehinnaga 50 senti, siis jätkati ajakirja väljaandmist. Esimese numbri müügiedu tagas ajakirja kaanel olnud Marilyn Monroe foto ja ajakirjas oli ka poster, kus ta poseeris alasti. Monroe kandis nimetust "Sweetheart of the Month", edaspidi sai postritüdrukute nimetuseks "playmate". Monroe pildid ei olnud algselt mitte selle ajakirja jaoks mõeldud, vaid Hefner oli need ostnud ühelt kalendrite kirjastajalt. Ajakirja esimesel leheküljel kirjutas Hefner: 
 "We want to make it clear from the very start, we aren't a 'family magazine.' If you're somebody's sister, wife or mother-in-law and picked us up by mistake, please pass us along to the man in your life and get back to your Ladies Home Companion." 
Lisaks USA-le ilmub ajakiri tänapäeval omakeelsena juba rohkem kui 20 riigis. Eesti keeles anti ajakirja välja aastail 2007–2011.
Amtsbergi vald

Amtsberg on vald Saksamaal Saksimaa Maagimäestiku kreisis.
Kuuekeelne samurai

"Kuuekeelne samurai" (originaalpealkirjaga "Six-String Samurai") on 1998. aasta USA mängufilm.
Great Balls of Fire – rokile elatud elu

"Great Balls of Fire – rokile elatud elu" (originaalpealkirjaga "Great Balls of Fire!") on 1989. aasta USA mängufilm.
Süžee.
Film räägib laulja ja pianisti Jerry Lee Lewise elust alates lapsepõlvest kuni 1958. aastani, mil tuli ilmsiks fakt, et ta on abiellunud oma 13-aastase sugulase Myraga. Film ongi keskendunud peamiselt Jerry Lee ja Myra suhetele.
Great Balls of Fire

"Great Balls of Fire" on Otis Blackwelli ja Jack Hammeri kirjutatud laul 1957. aastast, mille laulis samal aastal kuulsaks Jerry Lee Lewis.
Lisaks Jerry Leele on laulu salvestanud veel Electric Light Orchestra 1974. aastal, Dolly Parton 1979. aastal, The Misfits 2003. aastal ja Teitur 2006. aastal.
Ajakirja Rolling Stone 2004. aastal koostatud 500 kõigi aegade parima laulu edetabelis jõudis lugu Jerry Lee Lewise esituses 96. kohale.
Artemise tempel Ephesoses

Artemise tempel Ephesoses (kreeka keeles Ἀρτεμίσιον või Artemision), tuntud ka kui Diana tempel, on jumalanna Artemisele pühendatud tempel, mis on üks seitsmest maailmaimest. Templi siseruumis, mida nimetati pühamuks, paiknes jumalanna hiilgav kuju, mida kaunistasid kalliskivid ja väärismetallid. See asus Ephesoses (tänapäeva Selçuki lähedal, İzmiri provintsis Türgi aladel) ja seda ehitati kolm korda üles, enne kui see hävitati lõplikult 401. aastal.
Asukoht.
Artemise tempel asus vana linna – Ephesose – kõrval. Umbes 50 km lõuna pool asub moodne sadamalinn İzmir Türgis.
Hävitamised.
Esimese templi hävitas 7. sajandil eKr üleujutus. See restaureeriti umbes 550. aastal eKr. Projekt valmis kümne aastaga. Teise templi hävitas aga 356. aastal eKr Herostratos, kes pani selle põlema. Hiljem ehitati see uuesti. 262. aastal kahjustasid seda goodid. 401. aastal hävitas Saint John Chrysostom templi lõplikult.
Ajalugu ja ehitus.
Esimene ehitus.
Artemise tempel oli üks oma aja suuremaid, esimene tempel ehitati umbes 800 eKr.
Teine ehitus.
Ristkülikukujuline tempel oli pärast teist ehitust 115 m (377 jalga) pikk ja 46 m (151 jalga) lai. Templi põhiplaan koosnes pearuumist ja sammaskojast. Kaks rida massiivseid sambaid pikkusega 20 m (65 jalga) ja läbimõõduga 3 m (10 jalga) asetsesid paralleelselt templi seintega. Pärast seda, kui templi vundament oli rajatud ja põrand ehitatud, hakati sambaid aegamööda plokk ploki kaupa kõrgemaks ehitama. Raskete kiviplokkide ülestõstmiseks kasutati kraanasid ja talisid, ning kui ehitise ilme hakkas juba kujunema, püstitati tema ümber tellingud.
Templil oli 127 sammast. Neid kaunistasid keerulised skulptuurid, mis kujutasid jumalate ja kangelaste vägitegusid. Iga sammas pandi kokku umbkaudu 12 ümmargusest kiviplokist, mis paigutati täpselt üksteise otsa. Samba alumine plokk oli enne paigaldamist skulptuuriks välja raiutud, kuid ülejäänud viimistlemine toimus hiljem. Kiviraidurid tahusid sambale ülevalt alla vaod, mida nimetatakse kannelüürideks.
Sarikad ja horisontaalsed puittalad moodustasid karkassi, mis hoidis katust üleval. Puitsõrestik vooderdati ning kaeti terrakotast lamedate katusekivide ja harjakividega.
Kolmas ehitus.
Kolmas tempel oli veel suurem kui teine. Tempel oli 137 m (450 jalga) pikk 69 m (225 jalga) lai ja 18 m (60 jalga) kõrge, ning rohkem kui 127 sambaga. 262. aastal kahjustasid seda goodid, 401. aastal hävitas selle lõplikult Saint John Chrysostom.
Antipatros Sidonisti arvamus.
Antipatros Sidonist, kes koostas esimese seitsme maailmaime nimekirja 2. sajandil eKr, ütles nii: "Ent kui ma nägin Artemisele pühendatud pühakoda, mille katus pilvi riivab, siis kahvatas ta kõrval kõik, sest väljaspool Olümpost ei kohta päike kuskil sellist ilu."
Leutersdorf (Saksimaa)

Leutersdorf (ülemsorbi keeles "Lutarjecy") on asula Saksamaal Saksimaa liidumaal Görlitzi kreisis Leutersdorfi vallas.
Leutersdorfi vald

Leutersdorfi vald on mitme valla nimi:
Leutersdorf

Leutersdorf on mitme koha nimi:
The Yardbirds

 
The Yardbirds on Inglismaa rokkansambel, mis loodi 1963. aastal. Ansamblist sai alguse kolme kuulsa kitarristi – Eric Claptoni, Jimmy Page'i ja Jeff Becki karjäär. 
Juulis 1968 läks laiali The Yardbirds – ansambel, mis oli muutnud Briti roki kõla. Tülikal moel nägi nende leping ette veel turneele minekut, mis seadis Jimmy Pagei bassimees Chris Dreja ette ülesande otsida bändi uued liikmed. Procol Harumi laulja Terry Reid ütles ära, kuid soovitas Robert Planti, kes tõi kaasa trummar John Bonhami. Toimus veel üks ümberpaigutus: Dreja asemel tuli John Paul Jones, kellega Page oli 1966. aastal koos Keith Mooniga ansamblist The Who mänginud Jeff Becki loos "Beck's Bolero". Nelik kogunes proovi tegema 1966. aasta augustis ja tajus, et kuigi isiklikus plaanis polnud neil kuigi palju ühist, oli muusikaline säde olemas. Septembris salvestasid nad esimese albumi ja olles The New Yardbirdsi nime all täitnud kõik vanad kohustused, sai neist ansambel Led Zeppelin (nime haudusid välja The Who mehed Moon ja John Entwistle, püüdes kirjeldada ansamblit, mis kukub taevast alla nagu tinast õhupall).
Mõisajärv

Mõisajärv on mitme Eesti järve põhinimi:
Mõisajärv on mitme Eesti järve variantnimi:
Haninge vald

Haninge vald on 2. järgu haldusüksus Rootsis Stockholmi läänis Södermanlandi maakonnas. Ta asub Stockholmist lõunas.
Vald hõlmab umbes 3600 saart ja laidu, millest suuremad on Utö, Ornö, Fjärdlång, Muskö, Kymmendö ja Huvudskär.
Suuremad asulad on Västerhaninge, Handen, Brandbergen, Jordbro ja Tungelsta.
Valda jääb osa Tyresta rahvuspargist.
Vallas asub Årsta loss.
Süpruslinn.
Haninge valla sõpruslinn on Haapsalu.
Terminaator (film)

"Terminaator" (originaalpealkirjaga "The Terminator") on 1984. aasta USA mängufilm.